Aeronavigatsiooniteabe edastamise lepingu

Lisa B2 – Viivitamatu NOTAM teate edastamine

**Lennuliiklusteeninduse Aktsiaselts** (edaspidi nimetatud **Teenuse osutaja**), keda esindab põhikirja alusel juhatuse esimees Ivar Värk

ja

**Siseministeerium** (edaspidi nimetatud **Teabe koostaja**), keda esindab põhimääruse alusel kantsler Tarmo Miilits

ja

**Transpordiamet** (edaspidi nimetatud **Järelevalveasutus**), keda esindab lennundusteenistuse direktor Üllar Salumäe,

eraldi nimetatud ka **Pool** ja ühiselt **Pooled**,

on 08.03.2024 sõlminud aeronavigatsiooniteabe edastamise lepingu (edaspidi nimetatud **Leping**).

Pooled on kokku leppinud sõlmida käesolev Lepingu lisa B2 – Viivitamatu NOTAM teate edastamine alljärgnevatel tingimustel:

## Üldsätted

* 1. Lepingu lisaga B2 reguleeritakse Poolte vahel Viivitamatu NOTAM teate edastamist mittekontrollitavas õhuruumis. Viivitamatut NOTAM teadet kontrollitava õhuruumi osas esitada ei saa.
	2. Lepingu lisas B2 reguleerimata osas lähtutakse Lepingus ja selle lisades kokkulepitust. Lepingu või selle lisade ja Lepingu lisa B2 vastuolude korral lähtutakse Viivitamatu NOTAM teate puhul Lepingu lisast B2.

## Viivitamatu NOTAM teade ja õhuruum

* 1. **Viivitamatu NOTAM teade** on ajutise iseloomuga lennutegevuse seisukohalt oluline kiiret avaldamist vajav Teave. Viivitamatu NOTAM teade sisaldab informatsiooni mittekontrollitava õhuruumiga seotud piirangust, mille eeldatav mõju ulatub õhuruumis kõrgemale kui 120 meetrit maa- või merepinnast ning mille esitamise põhjuseks on järgnev sündmus:
		1. hädaolukord;
		2. ohuolukorda sattunud või kadunud isiku/te otsimine (lennuotsing);
		3. reageerimine eriti raskele süüteole;
		4. politsei tavapärasest oluliselt ressursimahukamasündmuse lahendamine, sh kaduma jäänud vee- või õhusõiduki otsingu- ja päästetööd;
		5. riiklikku julgeolekut mõjutava sündmuse lahendamine;
		6. suure keskkonnakahjuga sündmuse lahendamine.
	2. Viivitamatu NOTAM teadet on õigus esitada kogu Eesti territooriumi, kaasa arvatud territoriaalvete osas, välja arvatud järgnevad õhuruumi struktuurid:
		1. Tallinna CTR;
		2. Tallinna TMA;
		3. Ämari CTR;
		4. Tartu FIZ, Kärdla FIZ, Kuressaare FIZ ja Pärnu FIZ.
	3. Viivitamatu NOTAM teate taotlus edastatakse Teenuse osutajale vähemalt 3 tundi enne NOTAM-i aktiivsuse algust.
	4. Viivitamatu NOTAM teate alusel kehtestatav piiratud lennutegevuse ala maksimaalne kõrgus on 3500 ft (1067 m) AMSL ja maksimaalne raadius 5 NM (9260 m). Kui sündmuse erakordne iseloom näeb ette vajadust suurema raadiuse järele, tuleb see kooskõlastada Järelevalveasutusega.
	5. Kui samaaegselt on aktiivsed kaks Viivitamatu NOTAM teatega kehtestatud ala, ei tohi nende vaheline kaugus olla vähem kui 10 NM.

## Viivitamatu NOTAM teate edastamise ja avaldamise kord

* 1. Teabe koostaja edastab Viivitamatu NOTAM teate NOF-ile kasutades selleks Lepingus kirjeldatud Teabe edastamise korda (Lepingu lisa B1 - Teabe edastamine).
	2. Viivitamatu NOTAM teate edastamisel on Teabe koostaja kohustatud viivituste vältimiseks teavitama vahetult pärast Viivitamatu NOTAM teate taotluse esitamist NOF-i telefoni teel, et edastatud taotluse väljastamisega on kiire.
	3. Viivitamatu NOTAM teate edastamisel on Teabe koostajal kohustus tutvuda samas piirkonnas kehtivate õhuruumipiirangutega, sh droonikaardiga ([Droonikaart (eans.ee)](https://utm.eans.ee/), enne Teabe edastamist.
	4. Viivitamatu NOTAM teate edastamisel on Teabe koostajal kohustus kooskõlastada kavandatav õhuruumipiirang varasemalt piirkonnas õhuruumipiirangu kehtestanud isikuga ning tagada ohutus tulenevalt droonikaardil nähtuvast tegevusest. Saadud kooskõlastus tuleb esitada kirjalikku taasesitamist võimaldavas vormis koos Viivitamatu NOTAM teate taotlusega.
	5. Viivitamatu NOTAM teate taotluses peab olema märgitud õhuruumiga seotud piiranguala kasutaja telefoninumber ning Viivitamatu NOTAM teate aluseks oleva sündmuse iseloom (ei kuulu avaldamisele koos NOTAM-teatega).
	6. Viivitamatu NOTAM teatega piiratud lennutegevuse ala kehtestamisel tähistab Teabe koostaja ala tunnusega. Kehtestatava ala tunnuseks on EERnnnPOL, kus "nnn" tähistab kolmekohalist arvu vahemikus 100 kuni 999. Esimese Viivitamatu NOTAM teatega kehtestatava ala tunnus on EER100POL, järgmistel EER101POL, EER102POL jne.
	7. Viivitamatu NOTAM teate taotluse vastu võtmisel, enne selle avaldamist, kontrollib Teenuse osutaja järgnevat:
		1. õhuruumiga seotud piiranguala asub mittekontrollitavas õhuruumis;
		2. õhuruumiga seotud piiranguala asub Eesti õhuruumis;
		3. õhuruumiga seotud piiranguala ei kattu teiste aktiivsete AIPis avaldatud piirangutega, v.a. punktis 3.4. sätestatud kooskõlastuse olemasolul.
	8. Juhul, kui esineb punktis 3.7. nimetatu, teavitab Teenuse osutaja sellest viivitamatult Teabe koostajat ning Viivitamatut NOTAM teadet ei avaldata.
	9. Teenuse osutaja avaldab Viivitamatu NOTAM teate hiljemalt ühe tunni jooksul alates Viivitamatu NOTAM teate kätte saamist ning Teabe koostaja poolt NOF-i telefoni teel teavitamist.
	10. Teenuse osutaja edastab teavituse Viivitamatu NOTAM teate avaldamise kohta Järelevalveasutusele e-postiga aadressil notam@transpordiamet.ee.

### Koostöö

* 1. Viivitamatu NOTAM teate taotluses esitatud kontaktnumber peab olema kogu Viivitamatu NOTAM teate kehtivuse perioodil kättesaadav ning nimetatud kontaktisik on kohustatud NOF-i ja Teenuse osutaja lennujuhtimise vahetuse vanema kõnedele viivitamatult vastama.
	2. Teabe koostaja informeerib viivitamatult Teenuse osutaja lennujuhtimise vahetuse vanemat telefoni teel kõigist õhuruumiga seotud piiranguala kasutamisega seonduvatest lennuohutust mõjutavatest juhtumitest.
	3. Teenuse osutaja informeerib viivitamatult Teabe koostajat kõigist õhuruumiga seotud piiranguala kasutamisega seonduvatest lennuohutust mõjutavatest sündmustest.
	4. Teabe koostaja esitab NOF-ile taotluse Viivitamatu NOTAM teate tühistamiseks viivitamatult pärast vastava vajaduse lõppemist.
	5. Viivitamatu NOTAM teate tühistamiseks kasutab Teabe koostaja Lepingus kirjeldatud Teabe edastamise korda.

### Kontaktandmed

* 1. Teenuse osutaja kontaktid seoses Viivitamatu NOTAM teatega on järgmised:
		1. NOTAM-büroo e-post nof@eans,ee, telefoninumber: +372 671 0257, varunumber +372 5826 7100;
		2. Lennujuhtimise vahetuse vanem: +372 625 8254;
	2. Käesoleva Lepingu lisa B2 puudutavates küsimustes on Teenuse osutaja kontaktiks Mariliis Õun, telefon: +372 5348 9633, e-post: mariliis.oun@eans.ee.
	3. Teabe koostaja kontaktid seose Viivitamatu NOTAM taotlusega on järgmised:
		1. Viivitamatu NOTAM teate taotluse edastaja on Kert Kotkas, tel: +372 5330 7125, e-post: kert.kotkas@politsei.ee;
		2. Operatiivse info saamiseks ja selle edastamiseks on kontaktisikuks Viivitamatu NOTAM teate taotluses märgitud kontaktnumber.
	4. Käesoleva Lepingu lisa B2 puudutavates küsimustes on Teabe koostaja kontaktiks: Kert Kotkas, tel: +372 5330 7125, e-post: kert.kotkas@politsei.ee.
	5. Käesoleva Lepingu lisa B2 kontaktisikute muutumisest tuleb teist Poolt kirjalikku taasesitamist võimaldavas vormis teavitada esimesel võimalusel. Kontaktisikute muutmist ei loeta Lepingu muutmiseks Lepingu punkti 8. tähenduses.

### Kehtivus

* 1. Käesoleva Lepingu lisa B2 võib Pool kehtetuks tunnistada, teavitades sellest kirjalikult teistele Pooltele vähemalt 30 kalendripäeva ette.
	2. Teenuse osutaja võib Lepingu lisa B2 öelda erakorraliselt üles juhul, kui antud Lepingu lisas B2 kokkulepitu mõjutab lennuohutust, eelkõige põhjustades lennuohtliku olukorra, või võib olla muul viisil ohtlik või takistab/mõjutab olulisel määral Teenuse osutaja tööd/töökorraldust.
	3. Lepingu lisa B2 või selle regulatsioon muutub kehtetuks siseriikliku või rahvusvahelise regulatsiooni jõustudes, mis välistab Lepingu lisas B2 sätestatud erisused.
	4. Lepingu lisa B2 jõustub hetkest, mil kõik Lepingu Pooled on selle allkirjastanud ning kehtib selle jõustumise hetkest 1 aasta.

### Poolte rekvisiidid ja allkirjad

Järelevalveasutus: Teabe koostaja: Teenuse osutaja:

**Transpordiamet Siseministeerium Lennuliiklusteeninduse AS**

Registrikood 70001490 Registrikood 70000562 Registrikood 10341618

Valge 4, Pikk tn 61, Kanali põik 3, Rae küla,

Tallinn 11413 Tallinn 15065 Rae vald, Harjumaa 10112

E-post:

info@transpordiamet.ee info@siseministeerium.ee eans@eans.ee

Telefon: 620 1200 Telefon: 612 5008 Telefon: 671 0250

(allkirjastatud digitaalselt) (allkirjastatud digitaalselt) (allkirjastatud digitaalselt)

Üllar Salumäe Tarmo Miilits Ivar Värk

Lennundusteenistuse direktor Kantsler Juhatuse esimees